
Naslov: Izdeluje unikatne lesene salamoreznice
Napoved za voditelja:

Salamarji prisegajo, da je treba domače salame rezati na roke, kot pravijo. Včasih pa je tega opravila preveč in mnogi ga niti niso vešči. Zato je Sevničan Bojan Novšak, ki je bil nekoč kot oblikovalec zaposlen v sevniškem Stillesu, prišel na idejo, da bi izdelal leseno rezilo za rezanje salam. Tako je nastala lepo oblikovana unikatna lesena salamoreznica, ki jo s pridom uporabljajo marsikje po Sloveniji, nekaj pa jih je prodal tudi v druge države.

T- Iz Sevnice GORAN ROVAN /

X- Snemalec in montažer Tomi Naglič /

Idejo za izdelavo lesene salamoreznice je Bojan Novšak dobil pred leti, ko je videl, kakšne so nekoč uporabljali in izdelovali v Zabukovju pri Sevnici. 
T- BOJAN NOVŠAK /
X- izdelovalec unikatnih salamoreznic /

»Idejo sem dobil, ko sem vidu izvirnik iz 19. stoletja in sem ugotovu, da se lahk ta zadeva lepo oblikuje. Ta salamoreznica je popolnoma lesena, z lesenim vijakom, razen jasno kline, rezila, vse ostalo je leseno premazano z deviškim lesenim oljem. Če delam serijo jo naredim dost hiter, se prav v treh, štirih urah.«
Kljub temu, da je zaščitil njen dizajn, so se že pojavili številni izdelovalci, ki ga posnemajo. S salamoreznico so nadvse zadovoljni tudi salamarji, ki sicer zatrjujejo, da je treba domače salame rezati z nožem.
T- ZVONE ES /
X- izdelovalec salam iz Sevnice /

»Jest mislim, da je kvaliteta salamoreznice to, da je vedno enako odrezan konc, enaka debelina, enak kot. Če pa na roke režeš, je pa na eni strani mal debelo, malo tanjše, tako da je skoraj to boljše.«
Bojan izdeluje salamoreznice iz različnih vrst lesa, najpogosteje pa iz parjene hruške in slive. Po želji jih tudi opremi z napisi, posvetili, saj jih ljudje največ kupujejo za darila ob različnih priložnostih.

